## ประกาศสอบราคาจ้างโครงการตามข้อบัญญัติงบประมาณรายจ่ายประจำปีงบประมาณ พ.ศ.2554

#### ประกาศองค์การบริหารส่วนตำบลหนองผือ

# ****เรื่อง สอบราคาจ้างโครงการตามข้อบัญญัติงบประมาณรายจ่ายประจำปีงบประมาณ พ.ศ.2554****

# ****ตำบลหนองผือ   อำเภอท่าลี่   จังหวัดเลย****

………………………………………….ด้วยองค์การบริหารส่วนตำบลหนองผือ ตำบลหนองผือ  อำเภอท่าลี่ จังหวัดเลย มีความประสงค์จะสอบราคาจ้างเหมาก่อสร้างโครงการตามข้อบัญญัติงบประมาณรายจ่ายประจำปีงบประมาณ 2554 ตั้งจ่ายจากเงินรายได้ ปรากฏในแผนงานอุตสาหกรรมและการโยธา    จำนวน 2 โครงการ ตามรายละเอียดดังต่อไปนี้

1.โครงการก่อสร้างท่อระบายน้ำคอนกรีตเสริมเหล็ก รูปตัว U (สายรอบหมู่บ้าน)  บ้านหาดพระ  หมู่ที่ 3 ตำบลหนองผือ  อำเภอท่าลี่ จังหวัดเลย   ปริมาณงาน   ขนาดภายในกว้าง 0.30 เมตร ลึกเฉลี่ย 0.50 เมตร ยาว 151.00 เมตร  หนา 0.10 เมตร    พร้อมฝาปิด วางท่อระบายน้ำ คสล. ขนาด Ø  0.30 x 1.00 เมตร จำนวน 16 ท่อน   พร้อมป้ายโครงการ  1  ป้าย  ตามแบบองค์การบริหารส่วนตำบลหนองผือกำหนด กำหนดราคากลาง 180,000.-บาท (-หนึ่งแสนแปดหมื่นบาทถ้วน-)  ตั้งจ่ายจากเงินรายได้  ปรากฏในแผนงานอุตสาหกรรมและการโยธา

**สถานที่ก่อสร้าง**โครงการก่อสร้างท่อระบายน้ำคอนกรีตเสริมเหล็ก รูปตัว U (สายรอบหมู่บ้าน)    บ้านหาดพระ  หมู่ที่ 3 ตำบลหนองผือ  อำเภอท่าลี่ จังหวัดเลย

2.โครงการก่อสร้างถนนคอนกรีตเสริมเหล็ก  (ซอยข้างโกดังนายสุทัศน์)  บ้านปากห้วย   หมู่ที่ 6 ตำบลหนองผือ  อำเภอท่าลี่ จังหวัดเลย  ปริมาณงาน ขนาดกว้าง  3.00  เมตร  ยาว  113.00  เมตร หนา 0.15 เมตร พื้นที่รวม  339.00  ตารางเมตร   พร้อมลงลูกรังหรือวัสดุคัดเลือกไหล่ทางข้างละ 0.00 – 0.50 เมตร  พร้อมป้ายโครงการ  1   ป้าย   ตามแบบองค์การบริหารส่วนตำบลหนองผือกำหนด     กำหนดราคากลาง 164,000.-บาท (-หนึ่งแสนหกหมื่นสี่พันบาทถ้วน-)  ตั้งจ่ายจากเงินรายได้  ปรากฏในแผนงานอุตสาหกรรมและการโยธา

**สถานที่ก่อสร้าง**  โครงการก่อสร้างถนนคอนกรีตเสริมเหล็ก  (ซอยข้างโกดังนายสุทัศน์)  บ้านปากห้วย   หมู่ที่ 6  ตำบลหนองผือ  อำเภอท่าลี่  จังหวัดเลย**รวมเป็นเงินทั้งสิ้น** **344,000.-บาท(-สามแสนสี่หมื่นสี่พันบาทถ้วน-)**

**ผู้มีสิทธิ์เสนอราคาจะต้องมีคุณสมบัติดังนี้**

1. เป็นนิติบุคคลหรือบุคคลธรรมดา  ที่มีอาชีพรับจ้างทำงานที่สอบราคาดังกล่าว

2.ไม่เป็นผู้ที่ถูกระบุชื่อไว้ในบัญชีรายชื่อและได้แจ้งเวียนชื่อเป็นผู้ทิ้งงานของราชการ รัฐวิสาหกิจ   หรือหน่วยการบริหารราชการส่วนท้องถิ่น ในขณะที่ยื่นซองสอบราคา

3.หนังสือรับรองของห้างฯ จะต้องเป็น พ.ศ. ปัจจุบัน   ของวันประกาศโครงการดังกล่าว                                4.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฎิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

5. มีผลงานก่อสร้างประเภทเดียวกัน  ตามรายละเอียดดังนี้

 **โครงการที่  1**  มีผลการก่อสร้างประเภทเดียวกัน  ในวงเงินไม่น้อยกว่า  90,000.-  บาท  (-เก้าหมื่นบาทถ้วน-) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น หรือ  รัฐวิสาหกิจ ภายในระยะเวลาไม่เกิน 3 ปี  นับถึงวันยื่นซองสอบราคา

 **โครงการที่  2**  มีผลการก่อสร้างประเภทเดียวกัน  ในวงเงินไม่น้อยกว่า  82,000.-  บาท (-แปดหมื่นสองพันบาทถ้วน-) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น หรือ  รัฐวิสาหกิจ ภายในระยะเวลาไม่เกิน 3 ปี  นับถึงวันยื่นซองสอบราคา

                       กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม

                         ให้ผู้ซื้อแบบ และเอกสารสอบราคาจ้างไปดูสถานที่ก่อสร้างด้วยตนเอง  โดยถือว่าผู้ซื้อแบบและเอกสารสอบราคาจ้างได้ทราบสถานที่  ตลอดจนอุปสรรคและปัญหาต่างๆ ดีแล้ว  เมื่อมีอุปสรรคและปัญหาในเวลาทำงานจะนำมาอ้างให้พ้นความผิดต่อองค์การบริหารส่วนตำบลไม่ได้

**กำหนดยื่นซองสอบราคา**

                            **ในวันที่   14    เดือน กันยายน พ.ศ.2554**  ตั้งแต่เวลา **เวลา 09.30 น. – 10.30 น.**  ณ  ศูนย์รวบรวมข้อมูลการซื้อการจ้างขององค์การบริหารส่วนตำบลระดับอำเภอ อำเภอท่าลี่ จังหวัดเลย  **โดยแยกยื่นแต่ละโครงการ** และ**กำหนดเปิดซองสอบราคา** **ในวันเดียวกัน**ตั้งแต่  เวลา  **11.00** น. เป็นต้นไป  โดยถือนาฬิกาศูนย์รวบรวมข้อมูลการซื้อการจ้างขององค์การบริหารส่วนตำบลระดับอำเภอเป็นเกณฑ์

**กำหนดเปิดซองสอบราคา**

                                        ในวันที่   14  เดือน กันยายน พ.ศ.2554  ตั้งแต่เวลา 11.00 น. เป็นต้นไป  ณ  ศูนย์รวบรวมข้อมูลการซื้อการจ้างขององค์การบริหารส่วนตำบลระดับอำเภอ   อำเภอท่าลี่  จังหวัดเลย

                                ผู้สนใจยื่นซองสอบราคา ติดต่อขอซื้อเอกสารสอบราคา และแบบแปลน ในราคาชุดละ 500.-บาท     (-ห้าร้อยบาทถ้วน-) สอบถามรายละเอียดเพิ่มเติมในการสอบราคาได้ที่ ที่ทำการองค์การบริหารส่วนตำบลหนองผือ ระหว่างวันที่   30  เดือน สิงหาคม  2554 ถึง วันที่  13   เดือน กันยายน  2554  หรือสอบถามทางโทรศัพท์หมายเลข   0-4288-9509 ในวันและเวลาราชการ

ประกาศ    ณ    วันที่  30    เดือน สิงหาคม   พ.ศ. 2554

                            (นายชวการ  จำรูญศิริ)

                   นายกองค์การบริหารส่วนตำบลหนองผือ